

Iepirkuma komisijas 04.08.2026. sēdē (protokols Nr. JRS 2026/29-04) sniegtā atbilde uz jautājumu par atklāta konkursa “Būvdarbi SIA “Jēkabpils reģionālā slimnīca” realizējamo būvprojektu ietvaros”, ID Nr. JRS 2026/29, dokumentāciju

	
Jautājums: 
Lokālās tāmes tiek sagatavota pamatojoties uz atklāta konkursa  “Būvdarbi SIA „Jēkabpils reģionālā slimnīca” realizējamo būvprojektu ietvaros”, iepirkuma identifikācijas numurs: Nr. JRS 2026/29, pielikumiem, darbu apjomiem un darbu sastāvu. 
Ir radušās neskaidrības iepirkuma 2. daļā “Jēkabpils reģionālās slimnīcas ambulatora daļas reģistratūras telpu vienkāršota pārbūve Stadiona ielā 1, Jēkabpilī, LV-5201”, lokālā tāmē Nr. 1,5 “Iekšējie apdares darbi”, tāmes pozīcijā Nr. 45 (sk. zemāk):

	 Pēc mūsu uzskatiem, šī pozīcija ir nekorekti sastādīta, jo slēpto defektu apjomus aprēķina, veicot faktisko mērījumu un konstrukciju atjaunošanas aprēķinu, izmantojot defektu aktu, uzmērīšanas rasējumus un spēkā esošās tāmes normas.
Lūdzam precizēt, kādā veidā iepirkuma līguma izpildes laikā ir paredzēta augstāk minētās pozīcijas prasību izpilde un kā pretendentiem ir jāaprēķina ar attiecīgo darbu izpildi saistītās izmaksas, lai visi pretendenti sagatavotu piedāvājumus, balstoties uz vienotu izpratni par pasūtītāja prasībām un nodrošinātu savstarpēji salīdzināmu piedāvājumu iesniegšanu.
Atbilde:
	Iepirkumu komisija informē, ka Atklāta konkursa “Būvdarbi SIA “Jēkabpils reģionālā slimnīca” realizējamo būvprojektu ietvaros” Lokālās tāmes Nr. 1.5 pozīcija 45 “Slēpto defektu apjomi (precizējami būvniecības laikā)” tiek izslēgta. Lokālā tāme Nr. 1.5 tiks izteikta jaunā redakcijā. Lūdzam sekot informācijai EIS e-konkursu apakšsistēmā.

45 Slēpto defektu apjomi (precizējami būvniecības laikā) kpl 1,00


